En data 22 de juny de 2017 es publica al Diari Oficial de la Generalitat de Catalunya (DOGC núm. 7396, de 22.6.2017) l'Ordre TSF/128/2017, de 19 de juny, per la qual s'aproven les bases reguladores per a la concessió de subvencions destinades a les entitats sense ànim de lucre per a la realització del Programa de mesures actives d'inserció per a persones destinatàries de la renda mínima d'inserció.
Atès que, en data 24 de juliol de 2017, es publica al Diari Oficial de la Generalitat de Catalunya (DOGC núm. 7418, de 24.7.2017) la Llei 14/2017, del 20 de juliol, de la renda garantida de ciutadania;
Atès que el Programa de mesures actives d'inserció que regula l'Ordre TSF/128/2017, de 19 de juny, s'ha d'adequar a la Llei 14/2017, del 20 de juliol;
Atès que és necessari que els programes de mesures actives d'inserció tinguin una continuïtat temporal per tal de millorar els objectius que es pretenen assolir amb aquestes actuacions;
Atès el que estableixen el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i els preceptes declarats bàsics de la Llei 38/2003, de 17 de novembre, general de subvencions;
A proposta de la Direcció General d'Economia Social, el Tercer Sector, les Cooperatives i l'Autoempresa; atesos els informes previs de l'Àrea Jurídica de Treball i Relacions Laborals i de la Intervenció Delegada del Departament de Treball, Afers Socials i Famílies, i en ús de les facultats que em són atribuïdes,
Es modifica l'apartat 2.2 de la base 2 de l'Ordre TSF/128/2017, de 19 de juny, que queda redactat de la manera següent:
"2.2 Els destinataris i destinatàries últims de la subvenció seran:
"Les persones acollides a la Llei 14/2017, de 20 de juliol, de la renda garantida de ciutadania (RGC).
"Tindran caràcter preferent les persones destinatàries de l'RGC que reuneixin alguna les característiques següents:
"Les que tinguin un grau d'ocupabilitat que es pot veure incrementat si participen en mesures actives d'inserció.
"Les que tinguin una edat entre 31 i 60 anys.
"Dones, en especial atenció a les dones víctimes de violència masclista.
"Les que tinguin càrregues familiars.
"Les persones destinatàries han d'estar inscrites a l'oficina de treball com a demandants d'ocupació no ocupats o com a demandants de millora de feina."
Es modifiquen els apartats 5.6 i 5.7 de la base 5 de l'Ordre TSF/128/2017, de 19 de juny, que queden redactats de la manera següent:
"5.6 Els projectes han de garantir com a mínim un 10% d'inserció laboral, d'acord amb l'annex 1 de l'Ordre, sobre el total de places atorgades per cada punt d'actuació.
"5.7 Les mesures actives d'inserció s'han d'iniciar dins l'any de l'exercici pressupostari del seu atorgament, a comptar a partir de l'1 de gener; el termini màxim per iniciar les actuacions és de dos mesos posteriors a la data de la notificació de l'atorgament i, en tot cas, com a màxim l'1 de desembre de l'any de concessió.
La seva finalització s'establirà a la corresponent convocatòria."
Es modifiquen els apartats 6.2 i 6.3 de la base 6 de l'Ordre TSF/128/2017, de 19 de juny, que queden redactats de la manera següent:
"6.2 Per a la realització de les pràctiques professionals se signaran els convenis de col·laboració corresponents, d'acord amb el model normalitzat que està a disposició de les persones interessades al Canal Empresa ( http://canalempresa.gencat.cat ), o a l'apartat Tràmits del web de la Generalitat de Catalunya ( http://tramits.gencat.cat ).
"6.3 El conveni de col·laboració de pràctiques en empreses l'han de signar el/la representant legal de l'empresa, el/la representant de l'entitat beneficiària i el/la representant de l'Administració.
"La facultat de signar els convenis de col·laboració que se subscriguin l'exerceix la persona titular de la Secció de Programes d'Inserció."
Es modifica el segon paràgraf de l'apartat 8.4 de la base 8 de l'Ordre TSF/128/2017, de 19 de juny, que queda redactada de la manera següent:
"La Comissió està integrada pels membres següents o les persones que designin: la persona titular de la Subdirecció General de Treball en la Diversitat, la persona titular del Servei de Programes d'Inserció Laboral, i la persona titular de la Secció de Programes d'Inserció".
En relació amb la base 12 de l'Ordre TSF/128/2017, de 19 de juny, es modifiquen els següents apartats:
Es modifica el primer paràgraf que queda redactat de la manera següent:
"Comunicació de l'inici de les actuacions.
"L'entitat beneficiària ha de presentar electrònicament, com a màxim en els 10 dies hàbils posteriors a la notificació de la resolució d'atorgament de la subvenció, a través del Canal Empresa ( http://canalempresa.gencat.cat ) o per mitjà de l'apartat Tràmits del web de la Generalitat de Catalunya ( http://tramits.gencat.cat ) la documentació següent:"
Es modifica l'apartat a), que queda redactat de la manera següent:
"a) Còpia de la propietat del local o contracte d'arrendament, o bé l'acord de disponibilitat signat pel propietari i el certificat de solidesa de l'immoble o immobles on s'impartiran les accions.
Aquest certificat de solidesa té una validesa màxima de cinc anys des de la seva data d'expedició."
Es modifica l'apartat d), que queda redactat de la manera següent:
"d) Còpia de la titulació universitària.
Només cal aportar aquesta documentació en el cas del personal tècnic orientador que no s'hagi presentat en la convocatòria anterior o no hagi autoritzat al Departament d'Afers Socials i Famílies la consulta d'aquesta dada o quan la titulació s'hagi obtingut amb anterioritat al 1991 o després del 2014."
Es modifica el paràgraf inicial de l'apartat 4 de la base 17 de l'Ordre TSF/128/2017, de 19 de juny, que queda redactat de la manera següent:
"17.4 La memòria tècnica justificativa i la memòria econòmica s'hauran de presentar per via electrònica, a través del Canal Empresa ( http://canalempresa.gencat.cat ), o l'apartat Tràmits del web de la Generalitat de Catalunya ( http://tramits.gencat.cat )."
Es modifica l'apartat 20.3 de la base 20 de l'Ordre TSF/128/2017, de 19 de juny, que queda redactat de la manera següent:
"20.3 Els criteris que s'han d'aplicar per calcular els imports a revocar i les causes de revocació parcial són les següents:
"En el supòsit que l'entitat beneficiària no disposi durant un període determinat de les persones tècniques orientadores subvencionades, comportarà la revocació parcial de la subvenció atorgada per l'import següent: la part subvencionada de la retribució de la persona tècnica orientadora pel període inclòs entre l'endemà de la data de la seva baixa i la data en la qual s'incorpori el nou tècnic o la data de finalització del programa.
"Incompliment de l'obligació mínima del percentatge d'inserció, tal com s'estableix la base 5.6.
Es procedirà a la minoració de la subvenció concedida en el supòsit de no arribar al mínim del 10% d'inserció laboral.
"El percentatge de reducció de la subvenció s'estableix en funció dels intervals següents, per a un grup de 30 persones:
"Per incompliment de l'obligació de programar pràctiques professionals.
En el supòsit que no s'hagi signat cap conveni de pràctiques, es revocarà un percentatge del 5% de l'import concedit.
"Per incompliment de l'obligació que la persona tècnica orientadora dediqui un percentatge mínim del 60% de la seva jornada laboral a la realització d'accions directes amb els participants.
En el supòsit de no complir aquest percentatge, es reduirà la subvenció en funció dels intervals següents:
Percentatge de dedicació a accions directes
S'afegeix un apartat a la base 25 de l'Ordre TSF/128/2017, de 19 de juny, que queda redactat de la manera següent:
"af) Facilitar la informació descrita a l'apartat Personal tècnic d'orientació i prospecció del programa de l'annex 1 a les persones afectades."
Es modifica l'apartat Inserció laboral de l'annex 1 de l'Ordre TSF/128/2017, de 19 de juny, que queda redactat de la manera següent:
"Als efectes únicament d'aquesta Ordre, s'entén per persona inserida la inscrita com a participant en les mesures actives d'inserció que hagi cotitzat un mínim de 90 dies durant el període d'execució de l'actuació, amb una jornada de treball de com a mínim el 50%.
"Per comptabilitzar el tant per cent d'inserció laboral obtingut per cada entitat es tindran en compte totes les persones inserides durant el període d'execució del programa i fins als 6 mesos posteriors següents (comptats a partir de la finalització de l'actuació)."
"Protecció de dades de caràcter personal
"D'acord amb la Llei orgànica 3/2018, de 5 de desembre, de protecció de dades personals i garantia dels drets digitals, les dades de caràcter personal seran tractades amb la finalitat de gestionar i tramitar les convocatòries regulades per aquestes bases d'acord amb els principis de confidencialitat que estableix la normativa sobre protecció de dades."
Es modifica l'apartat Personal tècnic d'orientació i prospecció del programa de l'annex 1 de l'Ordre TSF/128/2017, de 19 de juny, que queda redactat de la manera següent:
"Per al desenvolupament del programa, les entitats beneficiàries comptaran amb els tècnics/ques orientadors del programa, que hauran de ser llicenciats o diplomats universitaris, preferentment en psicologia, pedagogia o psicopedagogia.
En el cas que no es disposi d'aquestes titulacions universitàries específiques, es valorarà la formació i l'experiència en l'àmbit de l'orientació i la inserció professional.
"El personal que intervé en el procés d'orientació i prospecció ha de tenir formació en perspectiva de gènere amb l'objectiu de garantir una inserció laboral lliure d'estereotips sexistes.
"L'entitat beneficiària de l'ajut ha d'informar el personal contractat dels aspectes següents:
"Que la seva contractació laboral és susceptible de generar subvencions a favor de l'entitat.
"Que, per aquest motiu, l'entitat ha sol·licitat aquest ajut a la Direcció General d'Economia Social, el Tercer Sector, les Cooperatives i l'Autoempresa.
"Que aquests ajuts a favor de l'entitat tenen el cofinançament del Fons Social Europeu.
"Que, si dona el seu consentiment, les seves dades acadèmiques seran consultades a altres administracions i que, en cas de no autoritzar-ho, cal que aporti documentalment la documentació acreditativa.
"Del tractament que es farà de les seves dades personals i de la seva finalitat, d'acord amb el que estableix la base 26 d'aquesta Ordre.
"L'acreditació d'aquest compliment d'informació i autorització de consulta de dades acadèmiques s'ha de fer mitjançant declaració responsable que ha de signar el personal orientador i de prospecció contractat.
El document ha de contenir, a més, les dades acadèmiques i professionals de la persona signant.
"Un model de document de declaració ha d'estar a disposició de les persones interessades al Canal Empresa ( http://canalempresa.gencat.cat ), o a l'apartat Tràmits del web de la Generalitat de Catalunya ( http://tramits.gencat.cat )
"En el supòsit que la persona tècnica orientadora i prospectora sigui baixa durant l'execució del programa, l'entitat està obligada a comunicar-ho a l'òrgan gestor i a substituir-la en el període màxim d'un mes comptat des del moment de la baixa".
D'acord amb la disposició transitòria primera de la Llei 14/2017, del 20 de juliol, de la renda garantida de ciutadania, els titulars dels drets econòmics en aplicació de la Llei 10/1997, del 3 de juliol, de la renda mínima d'inserció (RMI), que estiguin percebent la prestació econòmica que s'hi regulen, passen a percebre la prestació econòmica de la renda garantida de ciutadania (RGC).
Per tant, les persones destinatàries de l'RMI han passat a ser automàticament destinatàries de l'RGC i, en conseqüència, les persones destinatàries últimes de la subvenció que regula l'Ordre TSF/128/2017, de 19 de juny, són les persones destinatàries de l'RGC.
Les referències fetes a la renda mínima d'inserció que conté l'Ordre TSF/128/2017, de 19 de juny, per la qual s'aproven les bases reguladores per a la concessió de subvencions destinades a les entitats sense ànim de lucre per a la realització del Programa de mesures actives d'inserció per a persones destinatàries de la renda mínima d'inserció s'entenen fetes a la renda garantida de ciutadania.